ମୁଖ୍ୟ ଶାସନ ସଚିବଙ୍କ ଅଧ୍ୟକ୍ଷତାରେ ଗଠିତ କମିଟିରେ ଉନ୍ନୟନ କମିଶନର, ଗୃହ, ରାଜସ୍ୱ, ଜଳସଂପଦ, ଶକ୍ତି, ବିଦ୍ୟାଳୟ ଗଣଶିକ୍ଷା ଓ ଉଚ୍ଚଶିକ୍ଷା ବିଭାଗର ପ୍ରମୁଖ ସଚିବ ରହିଛନ୍ତି ।\nLast updated: 25 November 2021, 10:33 PM IST\nAndhra Odisha KOTIA\nଭୁବନେଶ୍ୱରଃ କେବେ ହେବ ଆନ୍ଧ୍ର ଓଡ଼ିଶା ସୀମା ବିବାଦର ସମାଧାନ ? ଆପୋଷ ଆଲୋଚନା ଫିଟାଇ ପାରିବ କି ସମାଧାନର ବାଟ ? ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ଓ ତାଙ୍କ ଆନ୍ଧ୍ର ପ୍ରତିପକ୍ଷ ଜଗନମୋହନ ରେଡ୍ଡୀଙ୍କ ମଧ୍ୟରେ ହୋଇଥିବା ବୈଠକର ନିଷ୍ପତ୍ତି ଅନୁଯାୟୀ କମିଟି ଗଠନ କରିଛନ୍ତି ରାଜ୍ୟ ସରକାର ।\nମୁଖ୍ୟ ଶାସନ ସଚିବଙ୍କ ଅଧ୍ୟକ୍ଷତାରେ ଗଠିତ କମିଟିରେ ଉନ୍ନୟନ କମିଶନର, ଗୃହ, ରାଜସ୍ୱ, ଜଳସଂପଦ, ଶକ୍ତି, ବିଦ୍ୟାଳୟ ଗଣଶିକ୍ଷା ଓ ଉଚ୍ଚଶିକ୍ଷା ବିଭାଗର ପ୍ରମୁଖ ସଚିବ ରହିଛନ୍ତି । ବିବାଦର ସମାଧାନ ପାଇଁ ଓଡ଼ିଶା ଆଗକୁ ବଢୁଥିବା ବେଳେ ଆନ୍ଧ୍ର କିନ୍ତୁ ଆପଣାଉଛି ଦୋମୁହାଁ ନୀତି । ଆନ୍ଧ୍ରର ସରକାରୀ ଅଧିକାରୀ ବାରମ୍ବାର ସୀମାବର୍ତ୍ତୀ ଅଞ୍ଚଳକୁ ଆସି ବିଭିନ୍ନ କାର୍ଯ୍ୟକ୍ରମର ଆୟୋଜନ କରୁଛନ୍ତି । ଏମିତିକି ନବୀନ-ଜଗନ ଆଲୋଚନା ଦିନ ହିଁ ଆନ୍ଧ୍ର ସରକାରଙ୍କ ପକ୍ଷରୁ କୋଟିଆ ଧୂଳିପଦରଠାରେ ପଲ୍ଲୀସଭା କରାଯିବା ସହ ଜମି ପଟ୍ଟା ବଣ୍ଟନ କରାଯାଇଥିଲା ।\nକଂଗ୍ରେସକୁ ପୁଣି ଝଟ୍କା, ୧୭ ରୁ ୧୨ ବିଧାୟକ ଦଳ ଛାଡ଼ିଲେ..\nକେଶ ସମସ୍ୟାଠୁ ମୁଣ୍ଡ ବିନ୍ଧା, ସବୁ ପାଇଁ ରାମବାଣ ଲବଙ୍ଗ ତେଲ\nପାଣିକୁ ଓହ୍ଲାଇଲା INS ଭେଲା, ଶତ୍ରୁଙ୍କ କରିବ ସଂହାର; ଜଣନ୍ତୁ ଏହା କେତେ ଶକ୍ତିଶାଳୀ\nଗତ ୨୦ ତାରିଖରେ ଆନ୍ଧ୍ର ପୋଲିସ କୋଟିଆକୁ ଆସିଥିବା ବେଳେ ୨୧ରେ ପ୍ରଶାସନିକ ଅଧିକାରୀ ଦେଓମାଳି ଅଞ୍ଚଳ ଗସ୍ତ କରିଥିଲେ । ଗଞ୍ଜାମର ଗୁଡିଖଳା ଓ ଗୁଡ଼ିଖୁଡି ଏବଂ ମାଣିକପାଟଣାକୁ ଆସି ଆନ୍ଧ୍ର ପ୍ରଶାସନିକ ଅଧିକାରୀମାନେ ସରକାରୀ କାର୍ଯ୍ୟକ୍ରମର ପୋଷ୍ଟର ବି ମାରିଥିଲେ । ଆନ୍ଧ୍ରର ଏଭଳି ଚାଲାକି ଭିତରେ ଜିଲ୍ଲାପାଳ, ସ୍ଥାନୀୟ ସରପଞ୍ଚ ଓ ଗାଁ କମିଟି ମୁଖ୍ୟକୁ କମିଟିରେ ସାମିଲ କରି ଆଲୋଚନା ଉପରେ ଗୁରୁତ୍ୱ ଦେଇଛନ୍ତି ଆମ କୋଟିଆ ସଂଗଠନର ଆବାହକ ।\nକେବଳ ସୀମା ବିବାଦ ନୁହେଁ, ଉଭୟ ରାଜ୍ୟ ମଧ୍ୟରେ ଥିବା ଜଳ ବଣ୍ଟନ ବିବାଦ ଓ ମାଓବାଦୀ ସମସ୍ୟାକୁ ନେଇ ବି ଆଲୋଚନା କରିବ ଉଚ୍ଚସ୍ତରୀୟ କମିଟି । କିନ୍ତୁ କମିଟି ବିବାଦର ସମାଧାନରେ କେତେ ସଫଳ ହେବ, ତାକୁ ନେଇ ପ୍ରଶ୍ନ ଉଠାଇଛନ୍ତି ବିରୋଧୀ । ସେପଟେ ଦୁଇ ରାଜ୍ୟର କମିଟି ମଧ୍ୟରେ ବୈଠକ ପୂର୍ବରୁ ପ୍ରଥମେ ଆନ୍ଧ୍ରର ଅନୁପ୍ରବେଶ ରୋକାଯାଉ ବୋଲି ବିରୋଧୀ ଦାବି କରିଛନ୍ତି । ତେବେ ଦ୍ୱିପାକ୍ଷିକ ଆଲୋଚନା ଦ୍ୱାରା ସମାଧାନର ବାଟ ବାହାରିବ ବୋଲି ବିଜେଡି ଆଶା ରଖିଛି ।\nନବୀନ-ଜଗନଙ୍କ ମଧ୍ୟରେ ହୋଇଥିବା ବୁଝାମଣା ଅନୁଯାୟୀ ଓଡ଼ିଶା ସରକାର କମିଟି ଗଠନ କରିସାରିଛନ୍ତି । ତେବେ ଆନ୍ଧ୍ର ଏଦିଗରେ କିଛି ପଦକ୍ଷେପ ନେଇଛି ନା ନାହିଁ ତାହା ସ୍ପଷ୍ଟ ହୋଇନି ।\nPolitics କଂଗ୍ରେସକୁ ପୁଣି ଝଟ୍କା, ୧୭ ରୁ ୧୨ ବିଧାୟକ ଦଳ ଛାଡ଼ିଲେ..\nପୂର୍ବୋତ୍ତର ରାଜ୍ୟ ମେଘାଳୟରେ କଂଗ୍ରେସକୁ ବଡ଼ ଧରଣର ଝଟ୍କା । ବିଧାନସଭାରେ ଥିବା କଂଗ୍ରେସର ୧୭ ଜଣ ବିଧାୟକଙ୍କ ଭିତରୁ ୧୨ ଜଣ ଦଳରୁ ଇସ୍ତଫା ଦେଇ ତୃଣମୂଳ କଂଗ୍ରେସରେ ଯୋଗ ଦେଇଛନ୍ତି ।\nHealth କେଶ ସମସ୍ୟାଠୁ ମୁଣ୍ଡ ବିନ୍ଧା, ସବୁ ପାଇଁ ରାମବାଣ ଲବଙ୍ଗ ତେଲ\nNational ପାଣିକୁ ଓହ୍ଲାଇଲା INS ଭେଲା, ଶତ୍ରୁଙ୍କ କରିବ ସଂହାର; ଜଣନ୍ତୁ ଏହା କେତେ ଶକ୍ତିଶାଳୀ\nଏଥିରେ ଟପ ସାଇଲେନ୍ସିଂ ଟେକନିକ୍, ନିମ୍ନ ବିକିରଣ ଶବ୍ଦସ୍ତର, ହାଇଡ୍ରୋ-ଡାଇନାମିକ୍ ଆକୃତି, ଗାଇଡେଡ୍ ଅସ୍ତ୍ର ବ୍ୟବହାର କରି ଶତ୍ରୁ ଉପରେ ଆକ୍ରମଣ କଲାଭଳି ଅତ୍ୟାଧୁନିକ ଟେକ୍ନୋଲୋଜି ବ୍ୟବହାର କରାଯାଇଛି ।
